***Образец № 8***

***Проект!***

**ДОГОВОР ЗА ОБЩЕСТВЕНА ПОРЪЧКА**

№………………../………………..

Днес, ........................... г., в гр. София на основание чл. 112, ал. 1 от Закона за обществените поръчки (ЗОП) между:

**МИНИСТЕРСТВО НА ВЪНШНИТЕ РАБОТИ**, гр. София, ул. „Александър Жендов” № 2, БУЛСТАТ 000695228, представлявано от ………………………… – Главен секретар, упълномощен съгласно Заповед ……………………. на министъра на външните работи и ……………………….. – Главен счетоводител, наричано по-долу „ВЪЗЛОЖИТЕЛ“, от една страна,

И

...................................................................................................., със седалище ....................................................................................................................................

(наименование на ИЗПЪЛНИТЕЛЯ) и адрес: .......................................................................................,

ЕГН/ЕИК/БУЛСТАТ:………………….……, идентификационен номер по ДДС (ако има регистрация)…………………………………….……., представлявано от ....................................................................................................................................................... (законен представител – име и длъжност) или .......................................................................................................................................................................................,

(ако има упълномощено лице – име, длъжност, акт на който се основава представителната му власт) определен за ИЗПЪЛНИТЕЛ след проведена открита процедура за възлагане на обществена поръчка с предмет: „Доставка на външна дискова система с възможности за виртуализация на дисковите масиви, за нуждите на Министерство на външните работи” на основание чл. 108, т. 1 от ЗОП и в изпълнение на решение №……………………….. на Главния секретар от проведена открита процедура (открита с Решение №........................ с уникален номер в РОП 000105-2016-................), наричано по-долу за краткост „ИЗПЪЛНИТЕЛ“, от друга страна, се сключи настоящият договор за възлагане на обществена поръчка, наричан по-долу за краткост „Договор“.

Страните се споразумяха за следното:

**І. ПРЕДМЕТ НА ДОГОВОРА**

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да извърши следните дейности, съгласно Техническата спецификация (Приложение № 1), както следва:

Доставка, инсталация и пускане в експлоатация на нова външна дискова система, нови комутатори, съвместими с текущото оборудване и мигриране на данните от текущия дисков масив към новата дискова система, осигуряване на гаранционна поддръжка на доставеното оборудване. Изграждане на пълна резервираност между основния и резервния дейтацентър, осигуряване на репликация на данните между центровете, аналогична на съществуващата, съгласно Техническата спецификация, Техническото и ценовото предложение (Приложение № 2 и Приложение № 3) на Изпълнителя.

**ІІ. ЦЕНА И НАЧИН НА ПЛАЩАНЕ**

**Чл. 2. (1)** ВЪЗЛОЖИТЕЛЯТ заплаща на ИЗПЪЛНИТЕЛЯ общо възнаграждение за изпълнението на предмета на договора, съгласно чл. 1 в размер на …………….(……………….) лв. без ДДС, съответно …………. (………………) лв. с ДДС, съгласно Ценовото предложение на ИЗПЪЛНИТЕЛЯ (Приложение №3), неразделна част от договора.

**(2)** В стойността на ал.1 са включени разходите по доставка на външна дискова система с възможности за виртуализация на дисковите масиви, гаранционната й поддръжка и всички разходи, възникнали при изпълнение на поръчката, включително и разходите, свързани с организирането и провеждането на обучение на служители на Възложителя.

**Чл. 3. (1)** Възнаграждението се изплаща на ИЗПЪЛНИТЕЛЯ под формата на плащане за доставка и окончателно плащане. Плащанията по договора от ВЪЗЛОЖИТЕЛЯ ще се осъществяват, както следва:

а) Плащане за доставка на външна дискова система с възможности за виртуализация на дисковите масиви в размер на 60 % от стойността с ДДС съгласно чл. 2, ал. 1 от настоящия договор, съгласно Техническа спецификация, Техническото и ценовото предложение на Изпълнителя, които са неразделна част от този договор. Възнаграждението се заплаща в срок до 15 (петнадесет) работни дни от подписването на приемателно-предавателен протокол за доставка, инсталацията и пускане в експлоатация на оборудването в системата от страна на Изпълнителя и срещу представяне на оригинална фактура;

б) Окончателно плащане в размер на 40% от стойността с ДДС на възнаграждението по чл. 2, ал. 1 в срок до 15 (петнадесет) работни дни от дата на подписване на окончателен приемателно-предавателен протокол за приемане изпълнението на дейностите по т. 4 от Техническата спецификация, неразделна част от договора и срещу представяне на оригинална фактура;

**(2)** Плащанията по настоящия договор ще се извършват в лева по банков път по следната сметка на ИЗПЪЛНИТЕЛЯ:

...................................................

.....................................................

**(3)** Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/лите за изпълнените от тях доставки/услуги, които са приети по съответния ред.

**ІІІ. СРОК И МЯСТО НА ИЗПЪЛНЕНИЕ**

**Чл. 4. (1)** Настоящият договор влиза в сила от датата на подписването му.

**(2)** Срокът за изпълнение на предмета на договора по чл. 1 е до …………………, съгласно Техническото предложение на Изпълнителя, неразделна част от настоящия договор.

**Чл. 5. (1)** Място за изпълнение на поръчката: гр. София, ул. „Александър Жендов” № 2, Министерство на външните работи.

**(2)** По време на изпълнението на поръчката, при необходимост от извършването на действия от страна на ИЗПЪЛНИТЕЛЯ, изпълнението ще се извършва и на места, различни от основното място на изпълнение.

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 6. (1)** ИЗПЪЛНИТЕЛЯТ има право:

**1.** Да получи уговореното в договора възнаграждение при условията и в сроковете на настоящия договор.

**2.** Да иска и да получава от ВЪЗЛОЖИТЕЛЯ необходимата информация и съдействие за изпълнение на задълженията си по настоящия договор, съгласно Техническата спецификация.

**(2)** ИЗПЪЛНИТЕЛЯТ се задължава:

**1.** Да изпълни възложената му работа в съответствие с изискванията на ВЪЗЛОЖИТЕЛЯ и условията на този договор;

**2.** Да извършва цялата възложена работа качествено, пълно и в сроковете съгласно Техническата спецификация на ВЪЗЛОЖИТЕЛЯ и Техническото предложение на ИЗПЪЛНИТЕЛЯ;

**3.** Да уведоми ВЪЗЛОЖИТЕЛЯ в петдневен срок, в случаите на закъснение на изпълнението на всяка дейност;

**4.** Да осигури екип от експерти с необходимата квалификация за качествено изпълнение на договора, в рамките на указания в чл. 4, ал. 2 срок за изпълнение на поръчката;

**5.** Да достави нова външна дискова система, нови комутатори, съвместими с текущото оборудване и да мигрира данните от текущия дисков масив към новата дискова система.

1. Да изгради пълна резервираност между основния и резервния дейтацентър, да осигури репликация на данните между центровете, аналогична на съществуващата.

**7.** Да спазва действащите в Министерство на външните работи процедури за сигурност и защита на информацията;

**8.** Да не заменя експерт от екипа за изпълнение на предмета на обществената поръчка, без предварително писмено съгласие от страна на ВЪЗЛОЖИТЕЛЯ;

**9.** Да разглежда всички писмени възражения на ВЪЗЛОЖИТЕЛЯ относно недостатъците, допуснати при изпълнение на поръчката, и да ги отстранява за своя сметка и в определения от ВЪЗЛОЖИТЕЛЯ срок;

**10.** Да предаде на Възложителя при прекратяване на договора и при изтичане на периода на поддръжка, всички документи и свързаните с тях документи или материали, получени, събрани или изготвени в изпълнение на договора;

**11.** Да не сключва трудов или друг договор за изпълнение на ръководни или контролни функции с лице, работещо по трудово или служебно правоотношение в МВнР или, докато заема съответната длъжност и една година след напускането й;

**12.** Да не сключва трудов или друг договор за консултантски услуги с лице, работещо по трудово или служебно правоотношение в МВнР, докато заема съответната длъжност и една година след напускането й;

**13.** Да спазва професионална тайна по време на изпълнение на договора и след прекратяването му.

**14.** Да не предоставя на трети лица документи и информация, свързани с изпълнението на договора или станали му известни по време на изпълнението му, без писменото съгласие на ВЪЗЛОЖИТЕЛЯ.

**15.** Да предприеме всички действия за спазване на законовите изисквания при работа с документи, които са обект на защита по Закона за класифицираната информация;

**16.** Да предоставя на ВЪЗЛОЖИТЕЛЯ в срок всички документи и отчетни материали, предвидени в Техническата спецификация след приключване на съответната фаза в процеса на изпълнение на договора;

**17.** Да информира ВЪЗЛОЖИТЕЛЯ за възникнали проблеми при изпълнението на договора, за предприетите мерки за тяхното разрешаване и/или за необходимостта от съответни разпореждания от страна на ВЪЗЛОЖИТЕЛЯ;

**18.** Да предприеме всички необходими мерки да не сключва договори със свързани лица в рамките на изпълнение на дейностите по договора.

**19.** Да инсталира и тества целият хардуер, компоненти, модули, части и софтуерни продукти, за да се валидира тяхната функционалност, в работните помещения на Възложителя. Да предвиди всички необходими допълнителни компоненти (например SFP модули, кабели и други), които са необходими за успешното изпълнение на целите на проекта.

**20.** Да работи по приложения към Техническото си предложение план-график за изпълнение на поръчката, като спазва изискванията за непръсваемост на бизнес процесите.

**21.** Да свърже логически и физически доставеното оборудване към наличната SAN среда.

1. Да мигрира всички натоварвания от текущата дискова система към новата дискова система.
2. Да мигрира SAN комуникационната свързваност от текущите SAN директори, към новите SAN директори.
3. Да подготви технически инструкции за действия от на техническите експерти на Възложителя при дефектирало оборудване.
4. Да подготви пълна документация за изграденото решение, която да съдържа всички настройки, блок схеми, описващи логическа и физическа свързаност на устройствата към SAN и LAN мрежата.
5. Да организира и проведе обучение на 3-ма технически експерта на Възложителя за работа с новата Платформа за виртуализация и дисковите подсистеми. Обучението следва да включва: администрация, настройки и параметризиране, наблюдение на производителността, репликация и т.н.; да е изцяло по официалната програма на производителя и да се проведе от сертифициран инструктор в оторизиран от производителя център за обучение.

1. Да осигури в рамките на гаранционната поддръжка минимум 40 работни часа консултация със сертифициран инженер в обслужването на дисковата система, предмет на поръчката.
2. Да достави оборудване, което да бъде с 36 месеца гаранция от производителя и 60 месеца поддръжка от изпълнителя.

**(3)** С подписването на договора, ИЗПЪЛНИТЕЛЯТ гарантира, че правата на Европейската комисия, Европейската служба за борба с измамите и Европейската сметна палата да осъществяват одити и проверки, ще се прилагат при същите условия и според същите правила, изложени тук, и по отношение на всеки подизпълнител или друга страна, възползваща се от средствата на ЕС.

**(4)** С подписването на настоящия договор, ИЗПЪЛНИТЕЛЯТ декларира, че не е свързано лице с ВЪЗЛОЖИТЕЛЯ по смисъла § 1, т. 3 от допълнителната разпоредба на ЗИФОДРЮПДРСЛТДС „свързани лица” са лицата по смисъла на § 1 от допълнителните разпоредби (ДР) на Търговския закон (ТЗ).

По смисъла на § 1 от ДР на ТЗ „свързани лица” са:

1. съпрузите, роднините по права линия - без ограничения, по съребрена линия - до четвърта степен включително, и роднините по сватовство - до трета степен включително;

2. работодател и работник;

3. лицата, едното от които участва в управлението на дружеството на другото;

4. съдружниците;

5. дружество и лице, което притежава повече от 5 на сто от дяловете и акциите, издадени с право на глас в дружеството;

6. лицата, чиято дейност се контролира пряко или косвено от трето лице;

7. лицата, които съвместно контролират пряко или косвено трето лице;

8. лицата, едното от които е търговски представител на другото;

9. лицата, едното от които е направило дарение в полза на другото.

„Свързани лица” са и лицата, които участват пряко или косвено в управлението, контрола или капитала на друго лице или лица, поради което между тях могат да се уговарят условия, различни от обичайни

**(5)** При промяна на това обстоятелство ИЗПЪЛНИТЕЛЯТ се задължава да уведоми незабавно ВЪЗЛОЖИТЕЛЯ.

**(6)** ИЗПЪЛНИТЕЛЯТ носи пълната отговорност за качеството на изпълнението на услугите, предвидени в Техническата спецификация и Техническото предложение.

**Чл. 7. (1)** Ако бъде установено с влязло в сила съдебно решение или ако ВЪЗЛОЖИТЕЛЯТ и/или ИЗПЪЛНИТЕЛЯТ разберат, че с изготвянето, въвеждането и използването на продуктите по настоящия договор, е нарушено авторско право на трета страна, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването на продукта, чрез едно от следните действия:

1. промяната му;

2. замяната на елемент от него със защитени авторски права с друг елемент със същата функция, който не нарушава авторските права на трети лица;

3. като получи за своя сметка разрешение за ползване на продукта от третата страна, правата на която са нарушени.

**(2)** ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди вследствие на съдебно признато нарушение на авторски права.

**(3)** ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в 30-дневен срок от узнаването им. ВЪЗЛОЖИТЕЛЯТ си запазва правото да иска привличането на ИЗПЪЛНИТЕЛЯ в евентуален съдебен процес за нарушено авторско право.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 8. (1)** ВЪЗЛОЖИТЕЛЯТ има право:

**1.** Да иска от ИЗПЪЛНИТЕЛЯ да изпълни и да получи изпълнение на възложената работа в срок и без отклонения от условията в настоящия договор.

**2.** Да контролира и проверява изпълнението на поетите от ИЗПЪЛНИТЕЛЯ договорни задължения. Указанията на ВЪЗЛОЖИТЕЛЯ чрез определените от него лица са задължителни за ИЗПЪЛНИТЕЛЯ, доколкото не пречат на неговата оперативна самостоятелност, изпълнението им не е фактически невъзможно и не излизат извън рамките на договореното.

**3.** Да изисква от ИЗПЪЛНИТЕЛЯ по всяко време писмена информация, свързана с изпълнението на предмета на договора.

**(2)** ВЪЗЛОЖИТЕЛЯТ е длъжен:

**1.** Да заплати уговорената цена по начина и в срокове, уговорени в чл. 3 от настоящия договор, освен в предвидените случаи по т. 4 от предходната алинея;

**2.** Да оказва необходимото съдействие на ИЗПЪЛНИТЕЛЯ при и по повод изпълнение на задълженията му по настоящия договор, съгласно Техническата спецификация.

**3.** Да предостави на ИЗПЪЛНИТЕЛЯ наличните документи, информация и данни, пряко или косвено свързани с изпълнение предмета на настоящия договор, съгласно посоченото в Техническата спецификация.

**4.** Да приеме готовите отчетни материали и документи, ако същите са изработени от ИЗПЪЛНИТЕЛЯ във вид, срокове и качество, съгласно Техническата спецификация

**5.** Да освободи представената гаранция от ИЗПЪЛНИТЕЛЯ за изпълнението на договора, съгласно клаузите на чл. 11 от настоящия договор.

**(3)** ВЪЗЛОЖИТЕЛЯТ не носи отговорност във връзка с искове и жалби следствие на нарушение на нормативните изисквания от страна на ИЗПЪЛНИТЕЛЯ.

**VI. ОТГОВОРНИ ЛИЦА ПО ИЗПЪЛНЕНИЕ НА ДОГОВОРА**

**Чл. 9.** За реализиране целите на настоящия договор и координиране действията по изпълнение на договора, страните определят следните лица за контакт:

ЗА ВЪЗЛОЖИТЕЛЯ:

ЗА ИЗПЪЛНИТЕЛЯ:

**VІI. ПРИЕМАНЕ НА РАБОТАТА**

**Чл. 10. (1)** Изпълнението на договора, съгласно Техническата спецификация на Възложителя и Техническото предложение на Изпълнителя се документира от ИЗПЪЛНИТЕЛЯ и се представя за одобрение и приемане на ВЪЗЛОЖИТЕЛЯ.

**(2)** ВЪЗЛОЖИТЕЛЯТ, чрез определеното в чл. 9 лице, одобрява извършената работа и предадените отчетни резултати, в срок от 7 (седем) дни, като за целта се съставят приемателно-предавателни протоколи, подписани от комисия, назначена от ВЪЗЛОЖИТЕЛЯ. Подписаният приемателно-предавателен протокол е основание за извършване на плащанията по чл. 3 от настоящия договор.

**(3)** Когато ВЪЗЛОЖИТЕЛЯТ, чрез определеното в чл. 9 лице, установи несъответствия на изпълнението или бъдат констатирани недостатъци, същите се отразяват в констативен протокол, подписан от комисията по ал. 2. В протокола се посочва и срока за отразяване становището на ВЪЗЛОЖИТЕЛЯ и за предаване на нова/редактирана версия на отчетните резултати от ИЗПЪЛНИТЕЛЯ, който срок не може да е по-дълъг от 7 календарни дни.

**(4)** В случаите по ал. 3, в определения от ВЪЗЛОЖИТЕЛЯ срок, ИЗПЪЛНИТЕЛЯТ предава нова/редактирана версия на отчетните резултати, като за тях се процедира съгласно ал. 2.

**(5)** В случай, че в определения срок ИЗПЪЛНИТЕЛЯТ не отстрани недостатъците, ВЪЗЛОЖИТЕЛЯТ може да ги отстрани за своя сметка и да иска съразмерно намаление на цената, както и да прихване дължимото плащане от предвидените в Раздел Х от настоящия договор неустойки.

**(6)** Към приемателно-предавателните протоколи по ал. 2 се прилагат представените от ИЗПЪЛНИТЕЛЯ на хартиен носител и на електронен носител отчетни резултати по договора, съгласно Техническата спецификация. Към приемателно-предавателните протоколи, изготвени при условията на ал. 4, се прилагат представените от ИЗПЪЛНИТЕЛЯ на хартиен носител и на електронен носител отчетни резултати по договора, съгласно Техническата спецификация, представляващи нова/редактирана версия на отчетните резултати.

**(7)** Когато ИЗПЪЛНИТЕЛЯТ не спазва изискванията на договора и Техническата спецификация, ВЪЗЛОЖИТЕЛЯТ може да откаже да приеме изпълнението, докато ИЗПЪЛНИТЕЛЯТ не изпълни изцяло своите задължения съгласно условията на договора, или да откаже да заплати частично или изцяло цената по договора.

**(8)** ВЪЗЛОЖИТЕЛЯТ приема изпълнението на дейност по настоящия договор, за която ИЗПЪЛНИТЕЛЯТ е сключил договор за подизпълнение в присъствието на ИЗПЪЛНИТЕЛЯ и подизпълнителя/-ите.

**Чл. 11.** Предаването и приемането на доставката по чл. 1 се удостоверява с приемателно-предавателен протокол, подписан от комисията по чл. 10, ал. 2 за МВнР.

**VІIІ. ГАРАНЦИЯ ЗА ИЗПЪЛНЕНИЕ**

**Чл. 12. (1)** За обезпечаване изпълнението на настоящия договор ИЗПЪЛНИТЕЛЯТ представя към момента на сключването на договора гаранция за изпълнение в размер на…………………………………… представляваща 2 % от общата цена на договора без ДДС. 0,5% от гаранцията за изпълнение е предназначена за гаранционната поддръжка на доставеното оборудване.

**(2)** Гаранцията се представя с валидност 30 дни след изтичане на срока за изпълнение на предмета на настоящия договор, съгласно чл. 1 под формата на парична сума, внесена по сметка, посочена от ВЪЗЛОЖИТЕЛЯ в документацията за участие или под формата на безусловна и неотменяема банкова гаранция или под формата на застраховка, която обезпечава изпълнението чрез покритие на отговорността на изпълнителя.

**(3)** В случай, че гаранцията за изпълнение е под формата на банкова гаранция, същата се освобождава като се връща оригиналът. В случай, че гаранцията за изпълнение е под формата на парична сума, гаранцията се освобождава чрез превеждане по следната банкова сметка на ИЗПЪЛНИТЕЛЯ:

Банка: …………………………………….

IBAN: ………………………………………

BIC: …………………………………………

**(4)** ВЪЗЛОЖИТЕЛЯТ освобождава гаранцията за изпълнение на договора, освен ако липсват основания за задържането й изцяло или на съответна част от нея в следните срокове: 1,5 % от сумата – в 30 (тридесет) дневен срок след подписването на окончателен приемателно-предавателен протокол за извършената доставка – предмет на договора и 0,5 % от сумата – в 30 (тридесет) дневен срок от изтичане на гаранционния срок за поддръжка, съгласно чл. 6, ал. 2, т. 31.

**(5)** В случай на пълно неизпълнение на договора, ВЪЗЛОЖИТЕЛЯТ усвоява пълния размер на гаранцията.

**(6)** В случай на частично неизпълнение на договора, ВЪЗЛОЖИТЕЛЯТ усвоява гаранцията в размер, съответстващ на начислените неустойки.

**(7)** ВЪЗЛОЖИТЕЛЯТ не дължи лихва за времето, през което средствата по ал. 1 са престояли у него законно.

**(8)** При възникнал между страните спор във връзка с изпълнението, тълкуването, развалянето или прекратяването на договора, ВЪЗЛОЖИТЕЛЯТ има право да задържи гаранцията за изпълнение до окончателното му решаване.

**(9)** В случай, че ВЪЗЛОЖИТЕЛЯТ има право да задържи цялата или част от гаранцията, но по независещи от него причини не може да се удовлетвори от представената гаранция, то ИЗПЪЛНИТЕЛЯТ се задължава в срок от 5 работни дни да осигури възможността на ВЪЗЛОЖИТЕЛЯ да се удовлетвори от гаранцията за изпълнение, включително и като представи съответна заместваща гаранция.

**ІХ. ГАРАНЦИОННИ СРОКОВЕ**

**Чл. 13.** ИЗПЪЛНИТЕЛЯТ е длъжен да осигури гаранционна поддръжка на доставеното оборудване, съгласно изискванията на Техническата спецификация и условията на Техническото и ценовото предложение на Изпълнителя.

**X. ОТГОВОРНОСТ И САНКЦИИ**

**Чл. 14. (1)** При неизпълнение на задължение по договора или при отклонение от договорените ангажименти, свързани с изпълнението на настоящия договор, както и при неспазване сроковете за изпълнение за всеки отделен случай ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,1 % от стойността на договора без ДДС за всеки просрочен ден, но не повече от 10 % (десет на сто) от стойността на договора без ДДС.

**(2)** При забава с повече от 30 (тридесет) работни дни в извършването на уговореното плащане ВЪЗЛОЖИТЕЛЯТ дължи неустойка в размер на законната лихва върху стойността на забавеното плащане за всеки просрочен ден, но не повече от 10 % (десет на сто) от стойността на договора без ДДС.

**(3)** Вземанията по ал. 1 се удържат от гаранцията за изпълнение, а ако тя е недостатъчна – чрез събирането им по съдебен ред, ако не бъдат изплатени доброволно от ИЗПЪЛНИТЕЛЯ.

**Чл. 15. (1)** При пълно неизпълнение на договора, освен задържането на представената гаранция за изпълнение, ИЗПЪЛНИТЕЛЯТ дължи на ВЪЗЛОЖИТЕЛЯ и връщане на всички получени до момента плащания.

**(2)** Пълно неизпълнение на договора е налице, когато ИЗПЪЛНИТЕЛЯТ не изпълни предмета на договора посочен в чл. 1.

**(3)** Изплащането на неустойки и усвоената гаранция при договорените условия не лишава изправната страна по договора да търси на общо основание обезщетение за вреди и пропуснати ползи над уговорените размери.

**XI. ЕКИП ОТ ЕКСПЕРТИ**

**Чл. 16. (1)** За изпълнение предмета на настоящия договор ИЗПЪЛНИТЕЛЯТ осигурява екип от експерти, съобразно изискванията на ВЪЗЛОЖИТЕЛЯ и офертата на ИЗПЪЛНИТЕЛЯ.

**(2)** ИЗПЪЛНИТЕЛЯТ няма право да сменя лицата, посочени в офертата му като експерти, без предварително писмено съгласие на ВЪЗЛОЖИТЕЛЯ.

**(3)** ИЗПЪЛНИТЕЛЯТ по своя инициатива предлага смяна на експерт в следните случаи:

1. При смърт на експерт;

2. При невъзможност на експерт да изпълнява възложената му работа поради болест, довела до трайна неработоспособност;

3. При необходимост от замяна на експерт поради причини, които не зависят от ИЗПЪЛНИТЕЛЯ;

4. Когато експерт бъде осъден на лишаване от свобода за умишлено престъпление от общ характер;

5. При лишаване на експерт от правото да упражнява определена професия или дейност, пряко свързана с дейността му в изпълнението на настоящия договор.

**(4)** В тридневен срок от настъпване на някое от обстоятелствата по ал. 3, ИЗПЪЛНИТЕЛЯТ уведомява писмено ВЪЗЛОЖИТЕЛЯ, като прави мотивирано предложение за смяна на експерт и прилага доказателства за наличието на съответното основание. С уведомлението, ИЗПЪЛНИТЕЛЯТ предлага експерт, който да замени досегашния експерт, като посочва квалификацията и професионалния му опит и прилага доказателства за това, както и подписани от новия експерт декларация за конфиденциалност и декларация за разположение. Новият експерт трябва да притежава еднаква или еквивалентна квалификация като тази на заменяния експерт и професионален опит, отговарящ на изискванията на ВЪЗЛОЖИТЕЛЯ.

**(5)** В тридневен срок от получаване на уведомлението по ал. 4, ВЪЗЛОЖИТЕЛЯТ може да приеме замяната или мотивирано да откаже предложения експерт. При получен отказ от страна на ВЪЗЛОЖИТЕЛЯ, ИЗПЪЛНИТЕЛЯТ в тридневен срок предлага друг експерт с ново уведомление, което съдържа информацията, доказателствата и декларациите по ал. 4.

**(6)** Допълнителните разходи, възникнали в резултат от смяната на експерт, са за сметка на ИЗПЪЛНИТЕЛЯ.

**(7)** В случай, че даден експерт не е сменен незабавно и е минал период от време, преди новият експерт да поеме неговите функции, ВЪЗЛОЖИТЕЛЯТ може да поиска от ИЗПЪЛНИТЕЛЯ да назначи временен експерт – служител, до приемането на новия експерт, или да предприеме други мерки, за да компенсира временното отсъствие на експерт.

**XII. НЕПРЕОДОЛИМА СИЛА**

**Чл. 17. (1)** Страните по договора не дължат обезщетение за претърпени вреди и пропуснати ползи, ако те са причинени в резултат на непреодолима сила.

**(2)** Непреодолима сила по смисъла на този договор е всяко непредвидимо и непредотвратимо обстоятелство/събитие[[1]](#footnote-1) от извънреден характер и извън разумния контрол на страните, възникнало след сключването на договора, което прави изпълнението му невъзможно.

**Чл. 18.** Страната, която не може да изпълни задължението си поради непреодолима сила, е длъжна в тридневен срок от настъпването й, да уведоми другата страна в какво се състои непреодолимата сила и какви са възможните последици от нея. При неуведомяване в срок, съответната страна дължи обезщетение за вреди.

**Чл. 19. (1)** При невъзможност за изпълнение вследствие на непреодолима сила, предвидените в договора срокове се увеличават със срока на спирането поради непреодолимата сила.

**(2)** Не е налице непреодолима сила, ако съответното събитие е следствие на неположена грижа от страна на ИЗПЪЛНИТЕЛЯ или ако при полагане на дължимата грижа, събитието може да бъде преодоляно.

**XIII. КОНФИДЕНЦИАЛНОСТ**

**Чл. 20.** ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при и/или по повод изпълнението на договора.

**Чл. 21.** ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма клаузите по договора и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнение на договора.

**Чл. 22.** ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица, освен с изричното му писмено съгласие.

**ХIV. ПРЕКРАТЯВАНЕ НА ДОГОВОРА**

**Чл. 23. (1)** Договорът се прекратява:

1. с изпълнението (пълно, точно и изцяло) на всички задължения на страните;

2. едностранно от ВЪЗЛОЖИТЕЛЯ без да дължи неустойки и заплащане на възнаграждение, когато:

а) ИЗПЪЛНИТЕЛЯТ сключи трудов договор или друг договор за изпълнение на ръководни или контролни функции с лице, работещо по трудово или служебно правоотношение в МВнР, докато заема съответната длъжност и една година след напускането й;

б) ИЗПЪЛНИТЕЛЯТ сключи договор за консултантски услуги с лице, работещо по трудово или служебно правоотношение в МВнР, докато заема съответната длъжност и една година след напускането й;

в) Възникнат обстоятелства, водещи до конфликт на интереси[[2]](#footnote-2) или свързаност на лицата.

3. при възникване на условията по чл. 118 от ЗОП.

**(2)** При неизпълнение на задълженията на някоя от страните, договорът може да бъде прекратен с едномесечно писмено предизвестие от изправната страна. В този случай изправната страна има право да упражни правата съгласно този договор и съгласно общите разпоредби на българското законодателство.

**(3)** ВЪЗЛОЖИТЕЛЯТ може да прекрати договора, ако в резултат на обстоятелства възникнали след сключването му, не е в състояние да изпълни своите задължения. В този случай ВЪЗЛОЖИТЕЛЯТ не дължи на ИЗПЪЛНИТЕЛЯ обезщетение за претърпените вреди от сключването на договора.

**ХV. ДРУГИ УСЛОВИЯ**

**Чл. 24.** Този договор не подлежи на изменение или допълнение, освен по изключение, в случаите по чл. 116 от Закона за обществените поръчки.

**Чл.25. (1)** Всички съобщения и уведомления между страните във връзка с изпълнението на настоящия договор, ще се извършват в писмена форма и ще са валидни, ако са подписани от упълномощените за това лица.

**(2)** За валидни адреси на приемане на съобщения и уведомления, свързани с настоящия договор се смятат:

- за ВЪЗЛОЖИТЕЛЯ –

- за ИЗПЪЛНИТЕЛЯ –

**(3)** При промяна на данните по ал. 2, съответната страна е длъжна писмено да уведоми другата в петдневен срок от настъпване на промяната.

**(4)** Кореспонденцията, както и комуникацията във връзка с изпълнението предмета на договора по чл. 1, се осъществява на български език.

**Чл. 26.** За неуредените в настоящия договор въпроси се прилагат разпоредбите на действащото българско законодателство.

**Чл. 27.** Възникналите спорове по изпълнението на настоящия договор се уреждат чрез преговори между страните, а при непостигане на съгласие, спорът се отнася пред компетентния съд на територията на Република България по реда на Гражданския процесуален кодекс.

Настоящият договор се сключи в два еднообразни екземпляра – един за ВЪЗЛОЖИТЕЛЯ и един за ИЗПЪЛНИТЕЛЯ.

**Приложения:**

1. Приложение № 1 – Техническа спецификация;

2. Приложение № 2 – Техническо предложение на ИЗПЪЛНИТЕЛЯ;

3. Приложение № 3 – Ценово предложение на ИЗПЪЛНИТЕЛЯ.

**ВЪЗЛОЖИТЕЛ: ИЗПЪЛНИТЕЛ:**

**И.Д. ГЛАВЕН СЕКРЕТАР**

**ГЛАВЕН СЧЕТОВОДИТЕЛ**

1. „Непредвидени обстоятелства" са обстоятелства, които са възникнали след сключването на договора, не са могли да бъдат предвидени при полагане на дължимата грижа, не са резултат от действие или бездействие на страните, но правят невъзможно изпълнението при договорените условия. [↑](#footnote-ref-1)
2. „Конфликт на интереси" е налице, когато възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, имат интерес, който може да води до облага по смисъла на чл. 2, ал. 3 от Закона за предотвратяване и установяване на конфликт на интереси и за който би могло да се приеме, че влияе на тяхната безпристрастност и независимост във връзка с възлагането на обществената поръчка. [↑](#footnote-ref-2)