***ПРИЛОЖЕНИЕ № 2***

**МЕТОДИКА ЗА ОПРЕДЕЛЯНЕ НА ИКОНОМИЧЕСКИ НАЙ-ИЗГОДНА ОФЕРТА**

**по обществена поръчка с предмет: „Доставка на външна дискова система с възможности за виртуализация на дисковите масиви, за нуждите на Министерство на външните работи”**

Обществената поръчка се възлага въз основа на икономически най-изгодната оферта. Оценяването и класирането на офертите ще се извършва въз основа на критерий „**оптимално съотношение качество/цена“**, което се оценява въз основа на цената, както и на показатели, включващи качествени и екологични аспекти, свързани с предмета на обществената поръчка.

Показателите, включени в критерия са цена за изпълнение на поръчката, съдържаща всички елементи на доставката и гаранционната поддръжка на оборудването, с относителна тежест **50%** в комплексната оценка и технически показател, съдържащ три подпоказателя – измерители на качество, функционални характеристики и технически параметри на оборудването, с относителна тежест **50 %** в комплексната оценка.

Настоящата методика съдържа детайлни указания за определяне на комплексната оценка на всяка оферта (показателите и относителната им тежест) – икономически най-изгодното предложение, което отговаря в най-голяма степен на предварително обявените условия от Възложителя.

Само предложения, изцяло отговарящи на изискванията на Възложителя, посочени в документацията за участие в процедурата, се допускат до оценяване и класиране. Участниците, чиито предложения не отговарят изцяло на горепосочените изисквания, се отстраняват от участие в процедурата.

В техническата оценка ще се вземат предвид следните характеристики, които влияят на общата производителност на дисковата система и гарантират нейната приложимост при бъдещо надграждане и изграждане на решение за защита от бедствия:

1. Общ обем кеш памет (battery-backed cache) на дисковата система.

2. Брой предложени контролери на дисковата система.

3. Осигурена възможност за 3-site репликация. Доставеното оборудване да включва всички необходими лицензи и да предоставя тази възможност без необходимост от допълнителни доставки за надграждане на тази дискова система.

Критерий за оценка на офертите е икономически най-изгодната оферта при следните показатели с тяхната относителна тежест, както следва:

**1. Техническа оценка с относителна тежест – 50%**

**2. Финансова оценка с относителна тежест – 50%**

Класирането на офертите се извършва в низходящ ред, въз основа на получената комплексна оценка **КО**, която е сума от индивидуалните оценки по определените показатели умножени със съответния коефициент на тежест:

**КО = 0,50 \* ТО + 0,50 \* ОЦ**

**Показател 1: „Техническа оценка” (ТО)**

Начинът за оценка е както следва:

Техническата оценка се изчислява по следната формула:

**ТО = 100 \* (Тi / Тmax), където**

**Tmax е най-високата стойност на обща техническа оценка;**

**Ti е общата техническа оценка, предложена от участника;**

**ТО** се закръглява до третия знак след десетичната запетая.

Максималната стойност на ТО е 100 точки.

Общата техническа оценка се определя по формулата

**Тi=0.5\*Т1i+0.1\*Т2i+0.4\*Т3i**

**Подпоказател Т1**

Т1 - Общ обем кеш на Платформата за виртуализация (основен + резервен център)

Т1i=100\*(T1предложено/T1max)

Т1max - Максимално предложен обем кеш на Платформата за виртуализация

Т1предложено - предложен от участника обем кеш на Платформата за виртуализация. Предложеното от участника не може да е по-малко от 128GB. При по-ниска стойност участникът се отстранява.

**Подпоказател Т2**

Т2 - Брой предложени контролери на Платформата за виртуализация (основен + резервен център)

Т2i=100\*(T2предложено/T2max)

Т2max=Максимално предложен брой контролери на Платформата за виртуализация, но не повече от 8.

Т2предложено - предложеното от участника, но не повече от 8. Предложеното от участника не може да е по-малко от 4 броя. При по-ниска стойност участникът се отстранява.

**Подпоказател Т3**

Т3 - Осигурена възможност за 3-site репликация. Доставеното оборудване да включва всички необходими лицензи и да предоставя тази възможност без необходимост от допълнителни доставки за надграждане на Платформата за виртуализация.

Т3i = 100, ако оборудването изпълнява изискването.

Т3i = 0, ако оборудването не изпълнява изискването

**Показател 2: „Финансова оценка” (ОЦ)**

Финансовата оценка се изчислява по следната формула:

**ОЦ = 100 \* (Цмин / Ц), където**

Цмин е най-ниската предложена обща цена за изпълнение на поръчката;

Ц е общата цена за изпълнение на поръчката, предложена от участника;

ОЦ се закръглява до третия знак след десетичната запетая.

Максималната стойност на ОЦ е 100 точки.

Комплексна оценка (КО)

Комплексната оценка на участника се изчислява по следната формула:

**КО = 0,50 \* ТО + 0,50 \* ОЦ**

КО се закръглява до третия знак след десетичната запетая.

Максималната стойност на общата оценка КО е 100.

## Класирането на офертите на участниците се извършва от офертата получила най-висока комплексна оценка към следващите. В случай, че комплексните оценки на две или повече оферти са равни, комисията прилага разпоредбите на чл. 58, ал. 2 от ППЗОП за класиране на офертите по обществената поръчка.

Офертата получила най-висока комплексна оценка се класира на първо място.

В случай на наличие на равен брой точки, събрани от двама или повече кандидати, на първо място се класира този, получил най-голям брой точки по Показател 2 – „Финансова оценка”.

**Участникът класиран от комисията на първа място се определя за Изпълнител на обществената поръчка.**