** РЕПУБЛИКА БЪЛГАРИЯ**

**МИНИСТЕРСТВО НА ВЪНШНИТЕ РАБОТИ**

**ОДОБРЯВАМ:**

**ЛАДИНКА МИХАЙЛОВА**

**И.Д. ГЛАВЕН СЕКРЕТАР**

**Д О К У М Е Н Т А Ц И Я**

ЗА УЧАСТИЕ

В ОТКРИТА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА

**с предмет: „Доставка на външна дискова система с възможности за виртуализация на дисковите масиви, за нуждите на Министерство на външните работи”**

**Код по CVP – 30233141**

**Съгласувано с:**

**Христо Ангеличин, Зам.-министър на МВнР …………………………………**

**Искра Григорова-Зоровска, Финансов контрольор …………………………………**

**Ладинка Михайлова,Директор на дирекция „Бюджет и финанси”…………………….**

**Огнян Саралиев, Началник на отдел „Бюджет” …………………………………**

**Димитър Иванов, Директор на дирекция „Сигурност” …………………………………**

**Бойко Хаджийски,Директор на дирекция „Консулски отношения”…………......……**

**Боряна Бужашка, Директор на дирекция АИО …………………………………**

**Мария Стоева, и.д. Директор на дирекция УСиМТО и**

**Началник отдел „Обществени поръчки” (ОП) …………………………………**

**Изготвил:**

**Теодора Христова, Старши експерт в отдел ОП …………………………………**

**София, 14.09.2016 г.**

1. **Общи условия**
2. **Възложител**

Възложител на настоящата поръчка е и.д. Главен секретар на Министерство на външните работи (МВнР), упълномощен съгласно Заповед № 95-00-370/13.09.2016г. на министъра на външните работи. Възложителят взема решение за откриване на процедура за възлагане на обществена поръчка, с което одобрява обявлението за обществена поръчка и документацията за участие в процедурата. Процедурата се открива на основание чл. 73, ал.1 във връзка с чл.18, ал.1, т.1 от Закона за обществените поръчки (ЗОП). Провеждането на открита процедура гарантира в максимална степен свободна и лоялна конкуренция при избор на изпълнител, ефективно и целесъобразно разходване на бюджетни средства.

1. **Описание на предмета на поръчката**

Обект на настоящата обществена поръчка е доставка. Предмет на обществената поръчка е избор на Изпълнител, който ще извърши **доставка на външна дискова система с възможности за виртуализация на дисковите масиви за нуждите на МВнР.**

1. **Обхват и обем на дейностите, предмет на настоящата обществена поръчка**

Дейностите по доставка на външна дискова система с възможности за виртуализация на дисковите масивиза нуждите на МВнР следва да бъдат извършени съгласно посоченото в техническата спецификация на възложителя и в проекта на договора, неразделна част от настоящата документация за участие.

1. **Прогнозна стойност за изпълнение на поръчката**

## Прогнозната стойност за изпълнение на настоящата поръчка е 1 666 666,66 (един милион шестстотин шестдесет и шест хиляди шестстотин шестдесет и шест лева и шестдесет и шест стотинки) лв. без ДДС, съответно 2 000 000,00 (два милиона лева и нула стотинки) лв. с ДДС.

## Начин на плащане: Финансовите средства по настоящата обществена поръчка ще бъдат осигурени от бюджета на МВнР.

1. **Възможност за представяне на варианти в офертите. Възможност за опции.**

Няма възможност за представяне на варианти в офертите.

Възложителят не предвижда опции.

1. **Обособени позиции.**

В предметния обхват на настоящата обществена поръчка ***не са включени обособени позиции.*** Предвид обстоятелството, че предметът на обществената поръчка предвижда доставка на външна дискова система с възможности за виртуализация на дисковите масиви, чиито елементи са неразделно свързани помежду си, е невъзможно разделянето на поръчката на обособени позиции.

## Място за изпълнение.

МВнР – ЦУ, гр. София, 1113, ул. „Александър Жендов” № 2.

## Срок за изпълнение на обществената поръчка.

Срокът за изпълнение на поръчката е до 75 (седемдесет и пет) календарни дни, считано от датата на сключване на договора за изпълнение.

1. **ДОКУМЕНТАЦИЯ ЗА УЧАСТИЕ**
2. **Място и условия за получаване на документацията за участие:**

Възложителят предоставя неограничен, пълен, безплатен и пряк достъп до документацията за участие на адрес: http://www.mfa.bg/, раздел „Профил на купувача”. Изтеглянето на документацията от посочения адрес е безплатно.

Всички разяснения по документацията ще бъдат публикувани на същия интернет адрес.

1. **Разяснения и допълнителната информация по условията на процедурата:**

## Всички заинтересовани лица могат да поискат писмено от възложителя разяснения по решението, обявлението, документацията за обществената поръчка до 10 (десет) дни преди изтичане на срока за получаване на заявленията за участие

## Възложителят предоставя разясненията в 4 (четири)-дневен срок от получаване на искането, но не по-късно от 6 (шест) дни преди срока за получаване на заявления за участие и/или оферти. В разясненията не се посочва лицето, направило запитването.

## Възложителят не предоставя разяснения, ако искането е постъпило след срока по т. 10.1.

## Разясненията се предоставят чрез публикуване на профила на купувача.

## Изменение на условията:

## Възложителят може по собствена инициатива или по искане на заинтересовано лице еднократно да направи промени в обявлението, с което се оповестява откриването на процедурата, в поканата за потвърждаване на интерес, в документацията за обществената поръчка и в описателния документ.

## Заинтересованите лица могат да правят предложения за промени в документите по т.11.1. в 10 (десет)-дневен срок от публикуването на обявлението в РОП, с което се оповестява откриването на процедурата.

## Възложителят изпраща за публикуване в РОП обявлението за изменение или допълнителна информация и решението, с което то се одобрява, в 14 (четиринадесет)-дневен срок от публикуването в РОП на обявлението, с което се оповестява откриването на процедурата.

## След изтичането на сроковете по т.11.3. възложителят може да публикува многократно обявления за изменение или допълнителна информация за промени в условията на процедурата само когато удължава обявените срокове.

## С публикуването на обявлението за изменение или допълнителна информация се смята, че всички заинтересовани лица са уведомени.

**IIІ. ИЗИСКВАНИЯ КЪМ УЧАСТНИЦИТЕ**

## Общи изисквания към участниците в процедурата

## В процедурата за възлагане на обществена поръчка могат да участват български или чуждестранни физически или юридически лица или техни обединения, както и всяко друго образувание, което има право да изпълнява доставката, съгласно законодателството на държавата, в която е установено.Когато участникът в процедурата е чуждестранно физическо или юридическо лице или техни обединения, офертата се подава на български език, документът по чл. 56, ал. 1, т. 1 от ЗОП се представя в официален превод. Ако участникът е обединение от чуждестранни юридически лица документите се представят от всяко юридическо лице, включено в обединението.

## Всички документи, които не са оригинални и за които не се изисква нотариална заверка, следва да бъдат заверени от участника на всяка страница с гриф „Варно с оригинала” и подписана лицето представляващо участника.

## За участниците в процедурата не трябва да са на лице основанията за отстраняване, посочени в чл.54, ал.1, т.1,т. 2, т.3, т. 4, т.5, т.6 и т.7 от ЗОП и чл.55, ал.1, т.1 и т. 2 от ЗОП.

## \*Забележка: Основанията по чл.54, ал.1, т.1, т.2 и т. 7 от ЗОП се отнасят за:

а/ лицата, които представляват участника или кандидата;

б/ лицата, които са членове на управителни и надзорни органи на участника или кандидата;

в/ други лица, които имат правомощия да упражняват контрол при вземането на решения и да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.

***\*Забележка:*** Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице, всички лица подписват един и същ Единния европейски документ за обществени поръчки (ЕЕДОП). Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 от ЗОП се попълва в отделен ЕЕДОП за всяко лице или за някои от лицата. В последната хипотеза- при подаване на повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.

## Участниците в процедурата следва да декларират в част III., буква „В“ от ЕЕДОП отсъствие на обстоятелствата по чл.55, ал.1, т.1-2 от ЗОП.

## Участникът следва да декларира в част III., „Основания за изключване” буква „Г“ от ЕЕДОП липсата на основания по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици и попълва декларация по Образец № 6.

**12.5**.Срокът на валидност на офертата на участник трябва да е не по-малък **от 3 /три**/ месеца, считано от датата, определена като краен срок за получаване на офертите. Участник предложил по-кратък срок на валидност на офертата си се отстранява от участие в процедурата.

**12.6**. Възложителят може да изисква от участниците и кандидатите по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

**12.7.** Възложителят си запазва правото да изисква от участниците да удължат срока на офертите си до момента на сключване на договора за изпълнение.

**12.8**. Обществената поръчка няма обособени позиции. Всеки участник подава оферта за пълния обем от дейностите по обществената поръчка.

1. **Обединение**

## В случай, че Участникът участва като обединение, което не е регистрирано като самостоятелно юридическо лице съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

## Възложителят не поставя каквито и да е изисквания относно правната форма под която Обединението ще участва в процедурата за възлагане на поръчката.

## Когато Участникът е обединение, което не е регистрирано като самостоятелно юридическо лице се представя учредителният акт, споразумение и/или друг приложим документ, от който да е видно правното основание за създаване на обединението, както и следната информация във връзка с конкретната обществена поръчка:

* правата и задълженията на участниците в обединението;
* разпределението на отговорността между членовете на обединението;
* дейностите, които ще изпълнява всеки член на обединението.
  1. Когато участникът е обединение, което не е юридическо лице, следва да бъде определен и посочен партньор, който да представлява обединението за целите на настоящата обществена поръчка.
  2. В случай че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай, че не е регистрирано и при възлагане изпълнението на дейностите, предмет на настоящата обществена поръчка, Участникът следва да извърши регистрацията по БУЛСТАТ, след уведомяването му за извършеното класиране и преди подписване на Договора за възлагане на настоящата обществена поръчка.

1. **Подизпълнители**
   1. Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.Когато се предвижда участие на подизпълнители, отделен ЕЕДОП задължително се представя от всеки от тях.

## Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

## Възложителят изисква замяна на подизпълнител, който не отговаря на условията по т. 14.2.

## Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.

## Разплащанията по т. 14.4. се осъществяват въз основа на искане, отправено от подизпълнителя до Възложителя чрез изпълнителя, който е длъжен да го предостави на възложителя в 15-дневен срок от получаването му.

## Към искането по т. 14.5, изпълнителят предоставя становище, от което да е видно дали оспорва плащанията или част от тях като недължими.

## Възложителят има право да откаже плащане по т.14.4., когато искането за плащане е оспорено, до момента на отстраняване на причината за отказа.

## Правилата относно директните разплащания с подизпълнители са посочени в настоящата документация за обществената поръчка и в проекта на договор за възлагане на поръчката.

* 1. Независимо от възможността за използване на подизпълнители отговорността за изпълнение на договора за обществена поръчка е на изпълнителя.

## След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.

## Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

* за новия подизпълнител не са налице основанията за отстраняване в процедурата;
* новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

## При замяна или включване на подизпълнител, изпълнителят представя на възложителя всички документи, които доказват изпълнението на условията по т.14.11., заедно с копие на договора за подизпълнение или на допълнително споразумение в тридневен срок от тяхното сключване съгласно чл.75, ал.2 от ППЗОП.

1. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта. В процедура за възлагане на обществена поръчка едно физическо или юридическо лице може да участва само в едно обединение.
2. Свързани лица по смисъла на §2, т. 45 от Допълнителните разпоредби на ЗОП не могат да бъдат самостоятелни участници в една и съща процедура.
3. **Използване на капацитета на трети лица.**

## Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние и техническите способности.

## По отношение на критериите, свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.

## Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

## Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

## Възложителят изисква участника да замени посоченото от него трето лице, ако то не отговаря на някое от условията по т.17.4.

## Възложителят изисква солидарна отговорност за изпълнението на поръчката от участника и третото лице, чийто капацитет се използва за доказване на съответствие с критериите, свързани с икономическото и финансовото състояние.

## Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т.17.2 – 17.4.

**IV. КРИТЕРИИ ЗА ПОДБОР**

1. **Икономическо и финансово състояние**

В настоящата обществена поръчка не се поставят изисквания за икономическото и финансовото състояние на участниците.

1. **Технически и професионални способности:**

## 19.1. Участникът следва да е изпълнил най-малко 2 (две) доставки с предмет еднакъв или сходен с предмета на настоящата обществена поръчка през последните 3 (три) години, считано от крайния срок за подаване на оферти.

## \*Забележка: Под доставки сходни с предмета на настоящата обществена поръчка следва да се разбира доставки, системни интеграции и гаранционни поддръжки на системи за съхранение на данни.

## 19.2. Изпълнението на минималното изискване по т. 19.1, се доказва със Списък на доставките, еднакви или сходни с предмета на настоящата обществена поръчка, изпълнени през последните 3 (три) години, считано от крайния срок за подаване на оферти (в ЕЕДОП). В списъка се посочват стойностите, датите и получателите. Информацията се посочва в Част IV: Критерии за подбор, буква „В”: технически и професионални способности, т. 1б) от ЕЕДОП. Доказателствата за това се представят в случаите по чл. 67, ал. 5 и ал. 6 ЗОП като могат да бъдат под формата на: удостоверение/референция, издадени от получателя или от друг компетентен орган и/или чрез посочване на публичен регистър, в който е публикувана информация за извършената доставка и други.

## 19.3. Участникът следва да е внедрил и да работи със система за управление на качеството EN ISO 9001:2008 или еквивалент, с обхват, в областта на настоящата поръчка (Доставката на външна дискова система с възможности за виртуализация на дисковите масиви), издаден от независими лица, акредитирани по съответната серия европейски стандарти от Изпълнителна агенция „Българска служба за акредитация” или от друг национален орган за акредитация, който е страна по Многостранното споразумение за взаимно признаване на Европейската организация за акредитация за съответната област или да отговаря на изискванията за признаване съгласно чл.5а, ал.2 от Закона за националната акредитация на органи за оценяване на съответствието.

**19.4.**Задоказване на съответствието с изискването на т. 19.3. участникът посочва в Част IV: Критерии за подбор, буква „Г”: Стандарти за осигуряване на качеството и стандарти за екологично управление от ЕЕДОП наличието на валиден сертификат EN ISO 9001:2008 (или еквивалент), издаден от акредитиран сертификационен орган.

* 1. Производителят на оборудването следва да е внедрил и да работи със система за управление на качеството EN ISO 9001:2008 или еквивалентен, издаден от независими лица, акредитирани по съответната серия европейски стандарти от Изпълнителна агенция „Българска служба за акредитация” или от друг национален орган за акредитация, който е страна по Многостранното споразумение за взаимно признаване на Европейската организация за акредитация за съответната област или да отговаря на изискванията за признаване съгласно чл.5а, ал.2 от Закона за националната акредитация на органи за оценяване на съответствието.

## За доказване на съответствието с изискването на т.19.5, участникът посочва в Част IV: Критерии за подбор, буква „Г”: Стандарти за осигуряване на качеството и стандарти за екологично управление от ЕЕДОП наличието на валиден сертификат EN ISO 9001:2008 (или еквивалент) от производителя на оборудването, издаден от акредитиран сертификационен орган.

* 1. Участникът следва да е внедрил и да работи със система за управление на информационната сигурност EN ISO 27001:2013 или еквивалентен, издаден от независими лица, акредитирани по съответната серия европейски стандарти от Изпълнителна агенция „Българска служба за акредитация” или от друг национален орган за акредитация, който е страна по Многостранното споразумение за взаимно признаване на Европейската организация за акредитация за съответната област или да отговаря на изискванията за признаване съгласно чл.5а, ал.2 от Закона за националната акредитация на органи за оценяване на съответствието.
  2. За доказване на съответствието с изискването на т.19.7, участникът посочва в Част IV: Критерии за подбор, буква „Г”: Стандарти за осигуряване на качеството и стандарти за екологично управление от ЕЕДОП наличието на валиден сертификат EN ISO 27001:2013 (или еквивалент), издаден от акредитиран сертификационен орган.

## Участникът следва да е внедрил и да работи по сертифицирана система за управление на ИТ услуги по стандарта EN ISO 20000-1:2011 или еквивалентен, издаден от независими лица, акредитирани по съответната серия европейски стандарти от Изпълнителна агенция „Българска служба за акредитация” или от друг национален орган за акредитация, който е страна по Многостранното споразумение за взаимно признаване на Европейската организация за акредитация за съответната област или да отговаря на изискванията за признаване съгласно чл.5а, ал.2 от Закона за националната акредитация на органи за оценяване на съответствието.

## За доказване на съответствието с изискването на т.19.9, Участникът посочва в Част IV: Критерии за подбор, буква „Г”: Стандарти за осигуряване на качеството и стандарти за екологично управление от ЕЕДОП, информация за наличието на валиден сертификат EN ISO 20000-1:2011 (или еквивалент), издаден от акредитиран сертификационен орган.

## Участниците трябва да са производители или да са оторизирани от производителя или от официалното му представителство на територията на Република България (когато е приложимо[[1]](#footnote-1)) да предлагат оборудването-предмет на поръчката, на този производител. В случаите, когато участникът е обединение/консорциум, което не е юридическо лице, изискването се отнася за участника в обединението, който ще извършва доставката, съгласно договора за създаване на обединение.

## За доказване на съответствието с изискването на т.19.11., Участникът посочва (декларира) в Част IV: Критерии за подбор, буква „В”: технически и професионални способности, т. 9) от ЕЕДОП, че е производител или е оторизиран от производител или от официалното му представителство на територията на Република България (когато е приложимо) да предлага оборудването на производителя.

* 1. Участникът следва да разполага с екип от квалифицирани специалисти–минимум 3 (трима) технически специалисти, сертифицирани от производителя на предложената Платформа за виртуализация и дисковите подсистеми. Специалистите да отговарят на следните минимални изисквания:

**Образование** – минимум бакалавърска степен в областта на информационните или комуникационните технологии или техническите науки.

**Опит** – минимум 5 години в областта на информационните технологии и изграждането и поддръжката на сървърни и дискови системи.

## За доказване на съответствието с изискването на т.19.13, Участникът посочва в част IV: Критерии за подбор, буква В: технически и професионални способности, т.6) от ЕЕДОП: списък на екипа от специалисти, които отговарят за изпълнението на поръчката, с посочена информация по т.19.13.

## 19.15. Участниците трябва да разполагат със собствена и/или наета сервизна база на територията на Столична община, оторизирана за техническа поддръжка на предлаганото оборудване. Сервизната база следва да работи 24 часа в денонощието, 7 дни в седмицата, 365 дни в годината и да разполага с работеща система за проследяване на проблеми (trouble ticket) с ясна схема на реакция и своевременно отстраняване на възникнали проблеми. Центърът трябва да поддържа минимум 4 канала за заявяване на проблеми.

## 19.16. За доказване на съответствието с изискването на т.19.15. Участникът посочва (декларира) в Част IV: Критерии за подбор, буква „В”: технически и професионални способности, т. 9) от ЕЕДОП, че ще разполага със собствена и/или наета сервизна база на територията на Столична община, оторизирана за сервиз на предлаганото оборудване, за срока на изпълнение на договора, като посочва наименованието, адреса и условията при които получава правото за ползване. Доказателствата за това се представят в случаите по чл. 67, ал. 5 и ал. 6 от ЗОП. Участникът може да използва трети лица или подизпълнител за доказване на настоящото изискване.

**Забележка:** *На етап оферта участниците декларират изисканата в настоящия раздел информация, в посочените раздели на ЕЕДОП, като попълват приложимата в съответното поле информация.*

**V. ТЕХНИЧЕСКА СПЕЦИФИКАЦИЯ**

## Минималните технически параметри на които трябва да отговарят предложенията на участниците трябва да са съгласно ПРИЛОЖЕНИЕ №1 – ТЕХНИЧЕСКА СПЕЦИФИКАЦИЯ, неразделна част от настоящата документация.

**VI. КРИТЕРИЙ ЗА ВЪЗЛАГАНЕ НА ПОРЪЧКАТА**

**21. Критерий за възлагане: „ОПТИМАЛНО СЪОТНОШЕНИЕ КАЧЕСТВО/ЦЕНА”.**

**21.1.** Критерият за определяне на икономически най-изгодната оферта е по чл. 70, ал. 2, т. 3 от ЗОП, съгласно Методиката за оценка на офертите (приложение № 2 към настоящата документация за участие), а именно: „**оптимално съотношение качество/цена“**, което се оценява въз основа на цената, както и на показатели, включващи качествени и екологични аспекти, свързани с предмета на обществената поръчка. Показателите, включени в критерия са цена за изпълнение на поръчката, съдържаща всички елементи на доставката и гаранционната поддръжка на оборудването, с относителна тежест **50%** в комплексната оценка и технически показател, съдържащ три подпоказателя – измерители на качество, функционални характеристики и технически параметри на оборудването, с относителна тежест **50 %** в комплексната оценка.

**21.2.** Отварянето на ценовите предложения ще се извърши в присъствието на лицата по чл. 54, ал. 2 от ППЗОП и с предварително обявление в профила на купувача с дата, час и място на отварянето, публикувано не по-късно от два работни дни преди отварянето.

* 1. Ценовите предложения се проверяват, за да се установи, че са подготвени и представени в съответствие с изискванията на документацията за участие в процедурата. При различия между стойностите, изразени с цифри и думи, за вярно се приема словесното изражение на стойностите.

## Класирането на офертите на участниците се извършва от офертата получила най-висока комплексна оценка към следващите. В случай, че комплексните оценки на две или повече оферти са равни, комисията прилага разпоредбите на чл. 58, ал. 2 от ППЗОП за класиране на офертите по обществената поръчка.

**21.4.** В 10-дневен срок от утвърждаване на доклада от работата на комисията Възложителят издава решение за определяне на изпълнител или за прекратяване на процедурата. Решенията в един и същи ден се изпращат на участниците и се публикуват в профила на купувача.

**21.5.** Процедурата се прекратява при наличие на основанията по чл. 110 от ЗОП.

**VII. УКАЗАНИЕ ЗА ПОДГОТОВКА НА ОФЕРТА**

1. **Съдържание на офертата и изисквания:**
   1. Опис на съдържанието – свободен текст;
   2. Документ за упълномощаване, когато лицето, което подава офертата, не е законният представител на участника;
   3. Предложение за изпълнение на поръчката, в съответствие с техническата спецификация и изискванията на възложителя – Образец №1 с приложени към него, както следва:
   4. Декларация за съгласие с клаузите на приложения проект на договор, съгласно Образец №2;
   5. Декларация за срока на валидност на офертата, съгласно Образец № 3;
   6. Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, съгласно Образец № 4;
   7. Декларация за всички задължени лица по смисъла на чл.54, ал.2 от ЗОП, съгласно Образец № 5;

## Участникът декларира липсата на основанията за отстраняване и съответствие с критериите за подбор чрез представяне на ЕЕДОП. Когато Участникът е посочил, че ще използва капацитета на трети лица за доказване на съответствието с критериите за подбор или че ще използва един или повече подизпълнители, за всяко от тези лица се представя отделен ЕЕДОП, който съдържа информацията. Третите лица/подизпълнителите трябва да отговорят на съответните критерии за подбор, за доказването на които участникът се позовава на техния капацитет и за тях не следва да са налице основанията за отстраняване от процедурата. Когато в обществена поръчка участва в обединение от физически и/или юридически лица, ЕЕДОП се представя за всяко едно от лицата, участващи в обединението. В ЕЕДОП се предоставя информация, изисквана от Възложителя, и се посочват данни относно публичните регистри, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация. Участникът следва да декларира в част III., „Основания за изключване” буква „Г“ от ЕЕДОП липсата на основания по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици;

## Липсата на основания по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици;

## 22.10. Документи за доказване на предприетите мерки за надеждност, когато е приложимо;

## 22.11. Когато участникът е обединение, което не е юридическо лице, се представя копие от документ (учредителния акт, споразумение и/или друг приложим документ), от който да е видно правното основание за създаване на обединението, както и следната информация във връзка с конкретната обществена поръчка:

* правата и задълженията на участниците в обединението;
* разпределението на отговорността между членовете на обединението;
* дейностите, които ще изпълнява всеки член на обединението.
* в документа за създаване на обединение се определя партньор, който да представлява обединението за целите на обществената поръчка;

## Ценово предложение – Образец №7;

* При несъответствие между цифрова и изписана с думи цена ще се взема предвид изписаната с думи.
* В цената на договора се включват всички разходи, свързани с качественото изпълнение на доставката в описания вид и обхват.

1. **Подаване на оферта** 
   1. Документите, свързани с участието в процедурата, се представят от участника или от упълномощен от него представител лично или чрез пощенска или друга куриерска услуга с препоръчана пратка с обратна разписка, на адрес гр.София, 1113, ул. „Александър Жендов” № 2, стая № М9.
   2. Документите, свързани с участието в процедурата, се представят от участника в запечатана непрозрачна опаковка, върху която се посочва: наименованието на участника, включително участниците в обединението, когато е приложимо; адрес за кореспонденция, телефон и по възможност факс и електронен адрес; наименованието на поръчката.

## Опаковката включва документите посочени в чл. 47 ППЗОП, номерирани последователно и подвързани в класьор или папка, техническо предложение на участника, както и отделен запечатан непрозрачен плик с надпис "Предлагани ценови параметри", който съдържа ценовото предложение на участника, съгласно Образец № 7.

## Не се приемат заявления за участие и оферти, които са представени след изтичане на крайния срок за получаване или в незапечатана, или скъсана опаковка.

## Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Заявленията за участие или офертите на лицата от списъка се завеждат в регистъра, като не се допуска приемане на заявления за участие или оферти от лица, които не са включени в списъка. Получените заявления за участие или офертите се предават на председателя на комисията, за което се съставя протокол с данните. Протоколът се подписва от предаващото лице и от председателя на комисията.

## Всеки участник има право да представи само един вариант на оферта. Участник, който е дал съгласие и/или фигурира като подизпълнител в оферта на друг участник, не може да представи самостоятелна оферта.

## Участниците следва да посочат дали ще използват подизпълнители.

## Офертата се представя в писмен вид на хартиен носител на български език. Ако в офертата са включени документи на чужд език те трябва да бъдат преведени на български език.

## Всички документи, които не са оригинални и за които не се изисква нотариална заверка, следва да бъдат заверени от участника на всяка страница с гриф „Варно с оригинала” и подписана лицето представляващо участника.

## В случаите, когато участникът изпраща офертата чрез препоръчана поща или по куриерска служба разходите са за негова сметка. Участникът следва да осигури пристигането на офертата в посочения от възложителя срок. Рискът от забава или загубване на офертата са за сметка на участника.

* 1. До изтичане на крайния срок за подаване на офертите всеки участник в процедурата може да промени допълни или оттегли офертата си. Допълнението или промяната на офертата трябва да отговаря на изискванията и условията за представяне на първоначалната оферта,като върху плика бъде поставен надпис „Допълнение/Пpомяна на оферта с входящ номер….” и наименованието на участника.

1. **Разглеждане и оценка на офертите.** 
   1. Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване, съгласно чл.54, ал.2 от ППЗОП.
   2. Офертите ще бъдат отворени, разгледани, оценени и класирани от комисия, която ще започне своята работа в посочения в Обявлението за обществена поръчка час, дата и зала, в сградата на Министерство на външните работи на ул. „Александър Жендов” №2. Посочената дата може да бъде променена от Възложителя, като участниците ще бъдат писмено уведомени за такава промяна.
   3. Ценовите оферти ще бъдат отворени и оповестени на място, ден и час, обявени на интернет страницата на Министерство на външните работи http://www.mfa.bg/, Раздел „Профил на купувача“ най-малко два работни дни преди тяхното отваряне.

**24.4.** Сключване на договор за възлагане на обществена поръчка. След приключване работата на комисията, назначена по реда на чл.103 от ЗОП, Възложителят издава решение съгласно чл. 106, ал. 6 от ЗОП. Договорът за изпълнение на обществената поръчка се сключва с участника, определен за Изпълнител на обществената поръчка. Възложителят уведомява писмено участниците за резултатите от разглеждането, оценяването и класирането на офертите и ги публикува в профила на купувача на интернет страницата на МВнР [посочена](file:///C:\Users\mariela.murteva\Desktop\OTKRITI+2016\Доставка%20на%20комп.конфигурации\посочена) в обявлението за обществената поръчка. Обменът на информация може да се извърши и по пощата, по факс или по електронен път и при условията и по реда на Закона за електронния документ и електронния подпис или чрез комбинация от тези средства по избор на Възложителя.

**VIII. ГАРАНЦИИ ЗА ИЗПЪЛНЕНИЕ НА ДОГОВОРА И ОБЕЗПЕЧЕНИЯ**

1. **Гаранция за изпълнение на договора – условия, размер и начин на плащане:**
   1. Гаранцията за изпълнение е в размер на 2% от стойността на договора без включен ДДС.
   2. Гаранцията се представя в една от следните форми:

**25.2.1.** парична сума;

**25.2.2.** банкова гаранция;

**25.2.3.** застраховка, която обезпечава изпълнението чрез покритие на отговорността на изпълнителя.

* 1. Гаранцията по т. 25.2.1. или т. 25.2.2. може да се предостави от името на изпълнителя за сметка на трето лице - гарант.
  2. Участникът, определен за изпълнител, избира сам формата на гаранцията за изпълнение, в размер на 2% от стойността на договора.
  3. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.
  4. Условията за задържане и освобождаване на гаранцията за изпълнение са указани в Договора за изпълнение на обществената поръчка между Възложителя и Изпълнителя.
  5. При представяне на гаранцията във вид на платежно нареждане - паричната сума се внася по сметка на Министерство на външните работи: **БНБ - ЦУ, IBAN: BG45 BNBG 9661 3300 1343 01; BIC: BNBGBGSD.**
  6. Когато участникът избере гаранцията за изпълнение да бъде банкова гаранция, тогава това трябва да бъде безусловна, неотменима и изискуема при първо писмено поискване, в което Възложителят заяви, че изпълнителят не е изпълнил задължение по договора за възлагане на обществената поръчка. Със срок на валидност на банковата гаранция най-малко 30 (тридесет) дни след изтичане срока на договора.
  7. Възложителят ще освободи гаранцията за изпълнение, без да дължи лихви за периода, през който средствата законно са престояли при него.
  8. Възложителят задържа гаранцията при условията на проекта за договор**.**

1. Възложителят сключва писмен договор с избрания за изпълнител участник по реда и при условията на на Глава Тринадесета, Раздел II от ЗОП. При подписване на договора участникът, избран за изпълнител е длъжен да представи документи в съответствие с чл. 112 ал. 1 от ЗОП.
2. Информация за задълженията, свързани с данъци и осигуровки, опазване на околната среда, закрила на заетостта и условията на труд.

Участниците могат да получат необходимата информация задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към предмета на поръчката, както следва:

Относно задълженията, свързани с данъци и осигуровки:

Национална агенция по приходите (НАП):

[Информационен телефон на НАП - 0700 18 700](http://www.nap.bg/page?id=178)

Интернет адрес:[www.nap.bg](http://www.nap.bg)

София, 1000, бул. „Княз Ал. Дондуков” № 52

Относно задълженията, опазване на околната среда:

Министерство на околната среда и водите (МОСВ)

Информационен център на МОСВ:

работи за посетители всеки работен ден от 14 до 17 ч.

Интернет адрес: <http://www3.moew.government.bg/>

София, 1000, ул. „У. Гладстон” № 67, телефон: 02/ 940 6331

Относно задълженията, закрила на заетостта и условията на труд:

Министерство на труда и социалната политика:

Интернет адрес: <http://www.mlsp.government.bg>

София, 1051, ул. „Триадица” №2, телефон: 02/8119 443

**IX. ПРИЛОЖЕНИЯ, ОБРАЗЦИ НА ДОКУМЕНТИ:**

1. Стандартен образец за единния европейски документ за обществени поръчки (ЕЕДОП);
2. Предложение за изпълнение на поръчката – ***Образец №1***;

## Декларация за съгласие с клаузите на приложения проект на договор – Образец № 2;

## Декларация за срока на валидност на офертата – Образец № 3;

## Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд – Образец № 4;

## Декларация за всички задължени лица по смисъла на чл. 54, ал. 2 от ЗОП – Образец № 5;

1. Декларация по чл. 3, т. 8 във връзка с чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици – ***Образец № 6;***

## Предложението на участника, относно цената – Образец № 7;

1. Проект на договор – ***Образец № 8.***
2. Техническа спецификация – ***Приложение № 1;***
3. Методика за определяне на комплексната оценка на офертите –***Приложение № 2.***

1. Приложимо е когато производителя предоставя техниката, само на оторизирани от него лица. [↑](#footnote-ref-1)